PRIJEDLOZI I PRILAGODBE DRAMSKIH IGARA I POSTUPAKA U DIJELOVIMA SATI MATEMATIKE U RAZREDNOJ NASTAVI (redovnim, dopunskim i dodatnim)

1.

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 1. | nadnevak:  |
| PRIPREMA ZA IZVOĐENJE NASTAVNOGA SATA MATEMATIKE |
| NASTAVNO PODRUČJE /NASTAVNA TEMA:  | Brojevi od 1 do 5 |
| NASTAVNA JEDINICA:  | Brojevi do 5 | redni broj sata:  |
| KLJUČNI POJMOVI:  | Broj, brojenje, uspoređivanje brojeva |
| VRIJEDNOSTI:  | **1. znanje**2. solidarnost3. identitet**4. odgovornost** |
| KOMPETENCIJE:  | **1. komunikacija na materinskom jeziku****4. inicijativnost i poduzetnost****5. matematička i kompetencije u prirodoslovlju i tehnologiji****6. učiti kako učiti****7. socijalna i građanska kompetencija****8. kulturna svijest i izražavanje** |
| CILJ SATA:  | Odrediti odnose među brojevima od 1 do 5 i točno ih prebrojavati |
| OBRAZOVNA POSTIGNUĆA:  | * Zapisivati i čitati brojeve od 1 do 5
* Brojiti unazad
 |
| ISHODI UČENJA:  |  |
| ZADATCI NASTAVE: a) obrazovni (materijalni) b) funkcionalnic) odgojni | a) dodavati brojeve kao predvježba za zbrajanjeb) vježbati brzinu i snalažljivost u misaonoj igric) surađivati s ostalima, poštivati pravila igre |
| NASTAVNE METODE:  | dramatizacije |
| OBLICI NASTAVE:  |  |
| NASTAVNI IZVORI, SREDSTVA I POMAGALA:  |  |
| KORELACIJA:  | TZK – trčanje s promjenama smjera |
| MEĐUPREDMETNE TEME:  | **1. Osobni i socijalni razvoj****2. Zdravlje, sigurnost i zaštita okoliša****3. Učiti kako učiti****6. Građanski odgoj i obrazovanje** |

|  |  |  |
| --- | --- | --- |
| TIJEK NASTAVNOGA SATA | aktivnosti za učenike | oblik rada |
| **TRAŽIM SKUPINU** (NAPAD MORSKOG PSA)Učenici slobodno trče prostorom. (Najidealnije je igru provoditi kao zagrijavanje na satu TZK u spotrtskoj dvorani.) Učitelj glasno uzvikuje neki broj ili ga pokaže napisanoga na većem kartonu. Tada učenici pokušavaju sastaviti skupine od onoliko članova koliko je zadano brojem. Najbolje je da se uhvate za ruke u krugu.Pojedini igrači koji se nisu uspjeli svrstati u zadanu skupinu, kao i skupine koje su sastavljene od broja igrača koji je manji ili veći od zadanog broja, ispadaju iz igre. Igra se nastavlja ponovnim slobodnim kretanjem prostorom i zadavanjem novog broja.Napomene: Igru se može izvoditi uz glazbu. Dok glazba traje, igrači se slobodno kreću prostorom, a prestanak glazbe je znak da učitelj zadaje novi broj. Umjesto trčanja učenici mogu oponašati pokrete plivanja u zamišljenom moru. Tada učitelj zviždaljkom upozorava na „pojavu morskog psa“, a broj predstavlja broj osoba koje mogu stati u čamce za spašavanje. Igra može imati široku primjenu u sadržajima matematike kroz sva 4 razreda razredne nastave: * Umjesto brojeva mogu se izvikivati računi zbrajanja ili oduzimanja (2+3, 15 – 9) pri čemu učenici znaju u kolike se skupine trebaju grupirati ako znaju izračunati rezultat.
* U 2. razredu mogu se izvikivati još i računi dijeljenja (18 : 6)

Pri zadavanju računskih zadataka treba paziti da rezultat računa ne bude veći od ukupnoga broja učenika. Igra se može igrati na ispadanje. U tom slučaju će nakon svakog broja igru napustiti učenici koji nisu našli skupinu ili svi članovi skupine s pogrešnim brojem igrača.  | Učenici trče ili „plivaju“ prostorom. Na znak slušaju broj i formiraju skupine. Trče okolo dok ne nađu skupinu kojoj se mogu priključiti.  | - frontalni - timski |

2.

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 1. | nadnevak:  |
| PRIPREMA ZA IZVOĐENJE NASTAVNOGA SATA MATEMATIKE |
| NASTAVNO PODRUČJE /NASTAVNA TEMA:  | Tijela u prostoru |
| NASTAVNA JEDINICA:  | Geometrijska tijela | redni broj sata:  |
| KLJUČNI POJMOVI:  | kugla, valjak, kvadar, kocka, piramida |
| VRIJEDNOSTI:  | **1. znanje****2. solidarnost****3. identitet****4. odgovornost** |
| KOMPETENCIJE:  | **1. komunikacija na materinskom jeziku****4. inicijativnost i poduzetnost****5. matematička i kompetencije u prirodoslovlju i tehnologiji****6. učiti kako učiti****7. socijalna i građanska kompetencija****8. kulturna svijest i izražavanje** |
| CILJ SATA:  | Spoznati osnovna obilježja svakog geometrijskog tijela i po njima ih razlikovati |
| OBRAZOVNA POSTIGNUĆA:  | prepoznati i imenovati kuglu, valjak, kocku, kvadar i piramidu među predmetima iz neposredne okoline, na modelima geometrijskih tijelai na ilustracijama |
| ISHODI UČENJA:  | - prepoznati razlike geometrijskih tijela- nabrojati obilježja svakog tijela- opisati izgled geometrijskog tijela- usporediti sličnosti i razlike geometrijskih tijela |
| ZADATCI NASTAVE: a) obrazovni (materijalni) b) funkcionalnic) odgojni | a) imenovati i naučiti razlikovati geometrijska tijelab) vježbati analitičko mišljenjec) surađivati u paru, obratiti pozornost na sugovornika |
| NASTAVNE METODE:  | dramatizacije |
| OBLICI NASTAVE:  |  |
| NASTAVNI IZVORI, SREDSTVA I POMAGALA:  |  |
| KORELACIJA:  | HJ – govorna vježba – opisivanje  |
| MEĐUPREDMETNE TEME:  | **1. Osobni i socijalni razvoj****3. Učiti kako učiti****6. Građanski odgoj i obrazovanje** |

|  |  |  |
| --- | --- | --- |
| PRIMJENA U NASTAVNOM SATU | aktivnosti za učenike | oblik rada |
| **A i B osobe**Učitelj podijeli učenike u parove i objasni igru. Svaki član para treba „postati“ jedno geometrijsko tijelo po samostalnom odabiru i razmisliti o svim osobitostima toga tijela. Vježba/igra se sastoji u tome da se osoba A (npr. valjak) najprije predstavi osobi B (npr. kvadru). Pri tome treba izreći što više svojih karakteristika po kojima je to tijelo prepoznatljivo. Osoba B pozorno sluša, pamti riječi, ali i mimiku, gestikulaciju, glas osobe A. Nakon toga se predstavlja osoba B osobi A. Kad su oba učenika odslušala jedan drugoga trebaju se zamijeniti i pokušati što uvjerljivije ponoviti sve što su čuli i vidjeli od svoga para.Učitelj može odabrati nekoliko učenika i da to ponove pred svima ostalima. Na ovaj način učenici kroz igru razmišljaju i pamte osobitosti geometrijskih tijela.Napomena:Igra je primjenjiva u skoro svim sadržajima i nastavnim predmetima.Parovi mogu biti različite računske operacije, geometrijski likovi, vrste riječi u nastavi HJ, godišnja doba, zemljopisna područja, povijesne osobe... u nastavi PID-a.Uvježbani učenici mogu u prvom predstavljanju osmisliti biografiju zadanoga pojma: „Ja sam trokut. Došao sam na ovaj sat matematike provjeriti jesu li svi učenici upoznali moje osobitosti.“... | U pripremanju predstavljanja učenici mogu koristiti udžbenik, model tijela i sl, ali u konačnom predstavljanju – NE kako bi pamtili i razmišljali. | - frontalni - individualni |